MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 283
 Consiliul Local al Municipiului Craiova, întrunit în şedinţa ordinară din data de 29.07.2010;

Având în vedere raportul nr.93048/2010 întocmit de Direcţia Proiecte, Programe de Dezvoltare, Tehnică şi Investiţii prin care se propune modificarea Hotărârii Consiliului Local al Municipiului Craiova nr.274/2006 referitoare la aprobarea Studiului de fezabilitate pentru investiţia „Alimentare cu apă şi canalizare menajeră a localităţii componente a municipiului Craiova - Popoveni ” şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010;


În conformitate cu prevederile Ordonanţei Guvernului nr.7/2006 privind instituirea Programului de dezvoltare a infrastructurii din spaţiul rural, Hotărârii Guvernului nr.602/2006 pentru aprobarea Normelor metodologice de aplicare a Ordonanţei Guvernului nr.7/2006, Hotărârii Guvernului nr.1521/2006 privind repartizarea pe proiecte a sumelor defalcate din taxa pe valoarea adăugată pentru finanţarea Programului de dezvoltare a infrastructurii din spaţiul rural şi Ordinului nr. 88/2007 pentru aprobarea „Regulamentului cadru al serviciului de alimentare cu apă şi de canalizare”;
 În temeiul art. 36, alin.2 lit. b coroborat cu alin.4, lit. d,  art. 45, alin.2  lit. e şi art. 61, alin.2 din Legea nr.215/2001, republicată, privind administraţia publică locală; 

HOTĂRĂŞTE:
Art.1. Se aprobă modificarea art.2 al Hotărârii Consiliului Local al Municipiului Craiova nr. 274/2006  şi va avea următorul conţinut:

 „Se aprobă cofinanţarea de la bugetul local a proiectului  prevăzut la art. 1, în valoare de 3.512.000 lei, eşalonată astfel:

· 882.000 lei pentru anul 2008 pentru „Alimentare cu apă şi canalizare menajeră a localităţii componente a municipiului Craiova - Popoveni-Alimentare cu apă”

· 2.630.000 lei  pentru anul 2010 pentru „Alimentare cu apă şi canalizare menajeră a localităţii componente a municipiului Craiova - Popoveni-Canalizare menajeră”.
       Art.2. Pe data prezentei hotărâri, se modifică în mod corespunzător Hotărârea Consiliului Local al  Municipiului Craiova nr. 450/2007 şi îşi încetează efectele  Hotărârea Consiliului Local al  Municipiului Craiova nr. 101/2010.
  Art.3. Primarul Municipiului Craiova prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii şi Direcţia Economico - Financiară vor aduce la îndeplinire prevederile prezentei hotărâri.

